Skarlata papago

La Skarlata papago (Prosopeia splendens), konata ankaŭ kiel splenda papago kaj karmezina brilpapago, estas specio de papagoj en la familio Psittaculidae, endemia de la insuloj Kadavu kaj Ono de la Kadavu-insularo en Fiĝioj. La specio estis iam konsiderita samspecia kun la Tongatapua papago de Vanua Levu kaj Taveuni, sed ĝi estas nun konsiderata propra specio, kiu estas konata foje kiel Kadavupapago.

La Skarlata papago estas mezgranda papago (45 cm) kun longa vosto kaj hela plumaro. La kapo, brusto kaj ventro estas kovritaj per brile karmezin-ruĝa koloro, ĝia dorso, flugiloj kaj vosto estas verdaj kun nuancoj de bluo en la flugilo. Ĝi havas longflugilan aspekton dumfluge, flugante per ondiĝantaj flugilmovoj kaj glitado. La specio estas tre laŭtema; la kriegoj kaj pepadoj de la Skarlata papago estas pli altatonaj ol tiuj de la Tongatapua papago. Sur Kadavu, estas malverŝajne, ke oni konfuzu ĝin kun la alia specio de papago, nome la Koluma vinio.

La Skarlata papago estas ofta arbara specio, kiu lastatempe envenis en ĝardenojn kaj agrikulturajn terenojn. Paroj manĝas semojn kaj fruktojn. La specio ne estis observita nestumanta, sed oni supozas, ke ĝi estas trunestanta simile al la Tongatapua papago. La specio estas konsiderata Preskaŭ Minacata fare de la IUCN pro sia limigita teritorio, habitatoperdo kaj la kontraŭleĝa komerco de papagoj. BirdLife International (2023). "Prosopeia splendens". IUCN Red List of Threatened Species. 2023: e.T22685029A226300785. doi:10.2305/IUCN.UK.2023-1.RLTS.T22685029A226300785.en. Alirita la 20an de Septembro 2024. 

 Referencoj 

 Pratt, H., Bruner, P & Berrett, D. (1987) The Birds of Hawaii and the Tropical Pacific Princeton University Press:Princeton 

 Ĉefaj fontoj 
 Forshaw, Joseph M.; Cooper, William T. (1978). Parrots of the World (2a eld.). Melbourne, Victoria: Landsdowne Editions. ISBN 0-7018-0690-7.


Eksteraj ligiloj
 *

Kategorio:Papagoj
Kategorio:Birdoj de Fiĝioj
Kategorio:Birdoj de Oceanio